24PES-83

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Ángel Ansa Echegaray jaunak, Legebiltzarreko Erregelamenduan ezartzen denaren babesean, honako galdera hau aurkezten du, Nafarroako Gobernuak idatziz erantzun dezan:

C1.I1-CCAA osagaiari dagokionez: Autonomia-erkidegoek eta Ceuta eta Melillako hiriek inbertsio-proiektuak zuzenean egitea, edo beste administrazio edo entitateekiko hitzarmen bidez, metropoli-inguruneetan isurketa gutxiko eremuak sortzeko edo funtzionatzeko helburuari begira edo garraioaren eraldaketa digitalari edo jasangarriari begira lagungarriak direnak (Suspertze, Eraldatze eta Erresilientzia Planaren 1. inbertsioko 1. azpineurria). Nafarroarako aurreikusten den finantzaketa 12.541.000 eurokoa da, "isurketa gutxiko eremuak metropoli-inguruneetan":

3 proiektu daude deialdian ezarritako lizitazio-epeak (2023-03-31) eta esleipen-epeak (2023-12-31) bete ez dituztenak.

|  |  |  |  |  |
| --- | --- | --- | --- | --- |
| 10 | Aretako industrialdea, Burlata eta Erripagañako urbanizazioa konektatzeko bidea egokitzeko eta urbanizatzeko proiektua | Lurralde Kohesiorako Departamentua | Adjudikatzeko dago | Adjudikatzeko dago |
| 11 | Donejakue Bidea-Zizur Txikiko bizikletendako eta oinezkoendako bidearen proiektua | Lurralde Kohesiorako Departamentua | Lizitatzeko dago | Lizitatzeko dago |
| 12 | Uharte eta PA30 errepidea lotzeko bizikletendako eta oinezkoendako bidearen proiektua 1. fasea | Lurralde Kohesiorako Departamentua | Proiektua | Lizitatzeko dago |

1.- Zertan dira 3 proiektu horiek?

2.- Proiektuak bete ahal izanen dira azkenean?

3.- Zer babes juridikorekin egiten ahalko dira 3 proiektu horiek, epeak bete ez diren arren?

Iruñean, 2024ko irailaren 14an

Foru parlamentaria: Ángel Ansa Echegaray